Здравейте!


Преди 28 години наследих къща и 3 декара двор по нотариален акт, срещу гледане на дядо ми. Той почина преди 10 години, през цялото време са плащани данъци за всичко.


Сега искам да продам имота, в данъчната оценка квадратурата на двора е 3 квадрата, в скицата е по-малко. Оказва се, че съм собственик на идеална част от двора, около 2 декара, а другите имат друг собственик (не зная кой е той).


Единтсвено аз плащам данъци…никой не се е интересувал или предявявал претенции досега.


Според нотариус не мога да продам целия имот и трябва да търся собственика на другите квадрати


След като имам нотариален акт и съм го владял; толкова години и аз съм плащал данъци, не трябва ли да е моя собственост? Какво трябва да направя?




Продажба на имот
================

 

Здравейте, Кати, 


правилно сте се консултирала с нотариус и отговорът му е меродавен, още повече на база на преглед на документи, въз основа на които се установява друг съсобственик.  

Относно придобиване на имота по давност, също е добре да се допитате до нотариуса, който детайлно ще Ви обясни процедурата, свързана с обстоятелствена проверка и разпит на трима свидетели, които да установят, че само Вие в период от 10 години сте владяла имота. Нотариусът може да Ви снабди с констативен нотариален акт, ако се установи, че сте придобила имота по давност.


Поздрави,  

адв. Николина Митова  

тел. 0898 303092




П.П. В данъчната оценка квадратурата е 3 декара, не квадрата…моя грешка.


